钦定古今图书集成/理学汇编/学行典/第182卷 > 谢㬭
## 钦定古今图书集成/理学汇编/学行典/第182卷 > 谢㬭

按《宋书谢瞻传》：“瞻弟㬭，字宣镜，幼有殊行。年数岁，所
生母郭氏久婴痼疾，晨昏温凊，和药捧膳，不阙一时。
勤容戚颜，未尝暂改。恐仆役营疾懈倦，躬自执劳。为
母病畏惊，微践过甚，一家尊卑感”至性咸纳屦而
行，屏气而语，如此者十馀年。初为州主簿，中军行参
军，太子舍人，俄迁秘书丞。自以兄居权贵，已蒙超擢，
固辞不就。徐羡之请为司空长史、黄门郎，元嘉三年，
从坐伏诛，时年三十一。